રાજસ્થાન રોયલ્સના ચેરમેન રંજીત બડઠાકુરે એક નિવેદનમાં કહ્યું હતું કે ' અધિકારીઓ દ્વારા મળેલી સુચનાના આધારે ત્રણેય ખેલાડીઓનો કોન્ટ્રાક્ટ તપાસ પુરી થાય ત્યાં સુધી રદ કરવામાં આવે છે . તેમને કહ્યું હતું કે ' અમે ત્રણેય ખેલાડીઓ વિરૂદ્ધ દિલ્હી પોલીસ પાસે એફઆઇઆર પણ દાખલ કરાવી દિધી છે . આઇપીએલમાં ગત સપ્તાહે સૉટ ફિક્સિંગ સ્કેંડલનો પર્દાફાશ થયો હતો જેમાં રાજસ્થાન રોયલ્સના એસ શ્રીસંત , અજીત ચંદીલા અને અંકિત ચૌહાણની ધરપકડ કરવામાં આવી હતી . આઇપીએલની બાકીની ચાર ટીમોની સુરક્ષા વધારી દેવામાં આવી છે અને દરેક ટીમની સાથે તેમની ભ્રષ્ટાચાર નિરોધક એકમના એક અધિકારી રહેશે . બડઠાકુરે કહ્યું હતું કે ટીમોની સુરક્ષા વધારી દેવામાં આવી છે . ફ્રેંચાઇઝી દિલ્હી , જયપુર અને મુંબઇ પોલીસના સતત સંપર્કમાં રહે છે . રાજસ્થાને કહ્યું હતું કે ફ્રેંચાઇઝીના આંતરિક ઉપાય શરૂ કરી દિધા છે . ટીમે કહ્યું હતું કે અમે વધારાના આંતરિક ઉપાય શરૂ કરી દિધા છે . તેમાં ખેલાડીઓનો સંપૂર્ણ સહયોગ છે . અમે સારાની રક્ષા કરીશું પરંતુ ખરાબ માટે સજાની માંગણી કરીશું .